**Základná škola s materskou školou Ubľa 120**

Pokyn riaditeľky školy

Na základe opatrenia ÚVZ SR zo dňa 14.09.2020, z dôvodu pretrvania pandémie ochorenia COVID-19 a vzhľadom na to, že je potrebné zabezpečiť ochranu zdravia žiakov aj zamestnancov školy, riaditeľka školy vydáva pokyn na zabezpečenie nosenia rúška od 16. septembra 2020 do 1. októbra 2020.

1. Opatrením sa predlžuje povinnosť nosiť rúška na školách do 1. októbra 2020 za inak nezmenených pravidiel.

2. Povinnosť preventívneho nosenia rúšok (ochranný štít) platí pre pedagogických zamestnancov a žiakov druhého stupňa základných škôl v rámci výchovno-vzdelávacieho procesu.

3. Nosenie rúšok je povinné aj pre ostatných zamestnancov a všetkých žiakov v interiérových priestoroch školy mimo svojej triedy.

4. Nosenie rúšok v triedach nie je povinné pre mladšie deti - prvý stupeň základnej školy (ide o ucelený a nemeniaci sa kolektív a deti nosenie rúšok ťažšie znášajú), ak ho však budú na tvári akceptovať, jeho nosenie je odporúčané.

5. Nosenie rúška v exteriéri je dobrovoľné, ale odporúčané a to najmä v prípadoch, ak nie je možné dodržať minimálne 2 metre odstup od cudzích osôb.

6. Nosenie rúška v triede ŠKD je povinné (ide o meniaci sa kolektív). Je nutné zabezpečiť dve rúška, hygienické vreckovky a hygienické potreby zákonným zástupcom dieťaťa.

Výnimky z nosenia rúšok:

* žiaci s mentálnym alebo sluchovým postihnutím,
* osoby s chronickými ochoreniami dýchacích ciest s dychovou nedostatočnosťou a kožnými ochoreniami tváre, ktorým by nosenie rúška dlhší čas mohlo spôsobovať záťaž - predloženie vyjadrenia príslušného alebo čestného vyhlásenia zákonného zástupcu dieťaťa,

Pre žiakov a zamestnancov školy:

* čas potrebný na konzumáciu jedál a nápojov,
* pri výkone športu,
* pri pobyte vo voľnej prírode.

Pre zamestnancov:

* vykonávajúci prácu v spoločnom pracovnom priestore, ak sú od seba, alebo od iných osôb vzdialení minimálne 2 metre.
* ak sa zamestnanec nachádza na pracovisku sám.

Zakazuje sa!

* pohybovať sa v interiérových priestoroch zákonným zástupcom žiakov a všetkým iným osobám (ak je to nevyhnutné, môžu vstúpiť do budovy školy iba so súhlasom riaditeľky školy),
* pohybovať sa žiakom v prostriedkoch verejnej dopravy bez prekrytia horných dýchacích ciest (nos, ústa) rúškom.

Naďalej ostávajú v platnosti všetky preventívne hygienické a bezpečnostné nariadenia vrátane ranného filtra.

V Ubli 16.09.2020

Mgr. Mária Karatníková, RŠ